Source: http://www.legex.ro/Ordin-2103-2001-28827.aspx
Timestamp: 2020-04-03 03:54:26+00:00

Document:
Ordinul 2103/2001 | Legislatie gratuita
Ordin 2103 2001 in legatura cu articolul 3 din actul Ordonanţa 26 2001
Articolul 3 din actul Ordin 2103 2001 modifica articolul 1 din actul Ordin 2051 1997
Articolul 3 din actul Ordin 2103 2001 modifica articolul 1 din actul Ordin 620 1997
Ordin 2103 2001 in legatura cu Ordonanţa 11 1996
Ordin 2103 2001 abrogat de articolul 2 din actul Ordin 1785 2002
Articolul 1 din actul Ordin 2103 2001 modificat de Ordin 81 2002
ORDIN Nr. 2103 din 18 octombrie 2001
ACT PUBLICAT IN: MONITORUL OFICIAL NR. 720 din 12 noiembrie 2001
Se aproba Normele metodologice pentru aplicarea prevederilor Ordonantei Guvernului nr. 11/1996 privind executarea creantelor bugetare, cu modificarile si completarile ulterioare, referitoare la plata obligatiilor bugetare, a majorarilor de intarziere, a penalitatilor si penalitatilor de intarziere, prevazute in anexa nr. 1 care face parte integranta din prezentul ordin.
Se aproba modelul Declaratiei-inventar privind impozitele, taxele si contributiile si alte venituri bugetare, neachitate din anii precedenti, aflate in sold la data de 31 decembrie 2000 si neachitate pana la data de 30 septembrie 2001, inclusiv majorarile de intarziere evidentiate contabil, pe ani fiscali, precum si instructiunile de intocmire si depunere prevazute in anexa nr. 2 care face parte integranta din prezentul ordin.
Pe data intrarii in vigoare a prezentului ordin se abroga pct. 2 si 6 din Normele metodologice pentru aplicarea prevederilor Ordonantei Guvernului nr. 11/1996 privind executarea creantelor bugetare, aprobata si modificata prin Legea nr. 108/1996, referitoare la plata obligatiilor bugetare si majorarile de intarziere, aprobate prin Ordinul ministrului de stat, ministrul finantelor, nr. 620/1997, cu modificarile si completarile ulterioare, pct. 2 din Normele metodologice pentru aplicarea prevederilor Ordonantei Guvernului nr. 11/1996 privind executarea creantelor bugetare, aprobata si modificata prin Legea nr. 108/1996, modificata si completata prin Ordonanta Guvernului nr. 53/1997, referitoare la compensarea, restituirea si scaderea pentru cauze de insolvabilitate a obligatiilor bugetare, aprobate prin Ordinul ministrului de stat, ministrul finantelor, nr. 2.051/1997.
Directia generala de administrare a veniturilor publice si a monopolurilor, Directia generala a tehnologiei informatiei, Directia contabilitatii publice, Directia Generala a Vamilor si unitatile sale teritoriale, precum si directiile generale ale finantelor publice judetene si a municipiului Bucuresti si unitatile lor subordonate vor lua masuri pentru aducerea la indeplinire a prevederilor prezentului ordin.
pentru aplicarea prevederilor Ordonantei Guvernului nr. 11/1996 privind executarea creantelor bugetare, cu modificarile si completarile ulterioare, referitoare la plata obligatiilor bugetare, a majorarilor de intarziere, a penalitatilor si penalitatilor de intarziere
1. Referitor la art. 8, astfel cum a fost modificat prin Ordonanta Guvernului nr. 26/2001
1.1. Debitorii sunt obligati sa faca plata obligatiilor bugetare distinct, pe fiecare impozit, taxa, contributie sau pe alte venituri bugetare, inclusiv pe majorari de intarziere aferente si penalitati de orice fel, in urmatoarea ordine:
b) obligatii bugetare datorate si neachitate pana la data de 31 decembrie a anului precedent, in ordinea vechimii;
c) obligatii bugetare reprezentand majorari de intarziere si penalitati de intarziere aferente obligatiilor bugetare, datorate si neachitate pana la data de 31 decembrie a anului precedent;
Prin termene de plata a obligatiilor bugetare se intelege termene de plata scadente stabilite prin acte normative, respectiv prin legi specifice sau prin ordine ale ministrului finantelor publice, pentru cele care nu au termene de plata prevazute de lege, precum si cele stabilite prin acte de verificare a modului de determinare a impozitelor, taxelor, contributiilor si a altor venituri bugetare sau prin grafice de acordare a inlesnirilor la plata, intocmite sau aprobate, conform legii, dupa caz, de organele competente ale creditorilor bugetari.
A. In categoria obligatiilor bugetare cu termene de plata in anul curent se cuprind:
1. sumele datorate in contul ratelor din graficele de plata a obligatiilor bugetare pentru care s-au aprobat esalonari si/sau amanari la plata, precum si majorarile datorate si calculate conform legii;
2. penalitatile datorate si calculate conform legii, precum si amenzile stabilite de organele competente prin documente de constatare sau de verificare si/sau procese-verbale de constatare a contraventiei, intocmite conform legii;
3. impozite, taxe, contributii sau alte venituri bugetare, cu termene scadente in perioada 1 ianuarie - 31 decembrie a anului curent, atat cele declarate de debitori, cat si cele stabilite de organele de specialitate prin documente de impunere, potrivit legii;
4. majorarile de intarziere si penalitatile de intarziere, pentru care se stabilesc termene de plata in anul curent de organele competente, aferente obligatiilor bugetare neachitate prevazute la pct. 3.
Majorarile de intarziere si penalitatile de intarziere se stabilesc de organele competente ale creditorilor bugetari, pe baza evidentei pe platitori, prin procese-verbale de stabilire a majorarilor de intarziere si a penalitatilor, conform modelului prezentat in anexa la prezentele norme metodologice;
5. diferente de impozite, taxe, contributii sau alte venituri bugetare, precum si majorarile de intarziere si penalitatile de intarziere aferente acestora, calculate si stabilite de organele competente prin acte de verificare si control, conform legii, indiferent de perioada la care se refera.
B. In categoria obligatiilor bugetare datorate si neachitate la data de 31 decembrie a anului precedent se cuprind obligatiile bugetare datorate si neachitate la scadenta ori la termenele de plata stabilite conform legii, reprezentand impozite, taxe, contributii sau alte venituri bugetare din anii precedenti, inclusiv penalitati si amenzi neachitate in termen si pentru care nu s-au acordat inlesniri la plata conform legii.
C. In categoria majorarilor de intarziere si a penalitatilor de intarziere aferente obligatiilor bugetare datorate si neachitate la data de 31 decembrie a anului precedent se cuprind majorarile de intarziere si penalitatile de intarziere aferente acestor obligatii, calculate pana la data de 31 decembrie a anului precedent, precum si majorarile de intarziere calculate pana la data stingerii acestor obligatii.
D. In categoria obligatiilor bugetare cu termene de plata viitoare se cuprind sumele definite la lit. A.1, A.2, A.3 si A.5 cu termene de plata ulterioare datei platii.
1.2. In cazul in care plata se face prin virament bancar, debitorii sunt obligati sa intocmeasca documentul de plata pentru fiecare impozit, taxa, contributie si alte venituri bugetare, specificand termenul de plata si natura obligatiei definite conform pct. 1.1.
In situatia in care debitorul nu respecta prevederea de mai sus, creditorul bugetar va efectua stingerea obligatiei bugetare in ordinea prevazuta la pct. 1.1.
In conditiile in care la acelasi termen de plata sunt concurente mai multe obligatii bugetare, iar debitorul nu le poate indestula pe toate din disponibilitatile banesti, plata se va face in ordinea prevazuta la pct. 1.1.
In situatia in care debitorul nu efectueaza plata obligatiilor bugetare conform prevederilor pct. 1.1, organul fiscal competent va proceda la stingerea obligatiilor bugetare, instiintand debitorul despre operatiunea efectuata.
2. Referitor la art. 13, astfel cum a fost modificat prin Ordonanta Guvernului nr. 26/2001
2.1. Pentru orice obligatie bugetara neplatita la termenul de plata se datoreaza majorari de intarziere.
Calculul majorarilor de intarziere incepe cu ziua imediat urmatoare termenului de plata a obligatiei bugetare pana la data stingerii acesteia prin plata voluntara in numerar sau prin virament ori pana la stingerea obligatiei bugetare prin alte modalitati prevazute de lege, respectiv: compensare, insolvabilitate, executare silita, prescriptie si alte forme legale prevazute de lege.
Prin data stingerii obligatiei bugetare prin compensare sau insolvabilitate se intelege:
a) data la care compensarea a devenit posibila potrivit legii, dupa cum urmeaza:
- pentru debitele platite in plus fara existenta unui titlu de creanta sau pentru cele platite ca urmare a unei erori de calcul, data la care debitele au fost achitate potrivit prevederilor Ordonantei Guvernului nr. 11/1996, precum si ale normelor aplicabile in materie, emise de Banca Nationala a Romaniei;
- pentru sumele platite in plus fata de obligatiile datorate, data depunerii deconturilor sau a declaratiilor, dupa caz;
- pentru sumele ce urmeaza sa fie rambursate sau restituite de la buget, pentru T.V.A. sau pentru accize, dupa caz, data depunerii decontului, din care rezulta sumele cuvenite sa fie rambursate sau restituite, dupa caz, potrivit reglementarilor aplicabile in materie;
b) data documentului prin care obligatia bugetara este scazuta din evidenta organelor competente, in cazul in care debitorul se afla in stare de insolvabilitate.
2.2. Majorarile de intarziere se calculeaza in lei atat pentru debitele stabilite in lei, cat si pentru cele stabilite in valuta.
Pentru debitele datorate in valuta calculul majorarilor de intarziere se efectueaza prin aplicarea cotei majorarilor de intarziere asupra debitului datorat in valuta, transformat in lei la cursul de schimb valutar din ziua scadentei debitului.
2.3. Pentru neplata la termen a impozitului pe venit, datorat de persoane fizice, se datoreaza majorari de intarziere dupa cum urmeaza:
a) pentru anul fiscal de impunere majorarile de intarziere pentru platile anticipate, neefectuate in termen, se calculeaza astfel:
- pana la data platii debitului, in cazul in care acesta este platit in cursul anului de impunere;
- pana la data de 31 decembrie, pentru platile anticipate, neachitate pana la finele anului de impunere;
b) majorarile de intarziere pentru sumele neachitate, inscrise in deciziile de plati anticipate cu titlu de impozit pentru anul precedent, se calculeaza incepand cu data de 1 ianuarie a anului urmator pana la data platii inclusiv;
c) in cazul in care impozitul stabilit in decizia de impunere anuala este inferior sumei datorate cu titlu de plati anticipate in contul impozitului pe venitul global, majorarile de intarziere calculate la sumele inscrise in deciziile de plati anticipate se recalculeaza pentru impozitul inscris in decizia de impunere anuala, incepand cu data de 1 ianuarie a anului urmator celui de impunere;
d) pentru diferentele de impozit pe venit mai mari de 1.000.000 lei, stabilite prin decizia de impunere anuala, majorarile de intarziere se calculeaza dupa expirarea termenului de 60 de zile de la data comunicarii deciziei.
3. Referitor la art. 13^1, astfel cum a fost modificat prin Ordonanta Guvernului nr. 26/2001
3.1. Pentru obligatiile bugetare neplatite la termenul de plata legal se datoreaza o penalitate de intarziere de 0,5% pe fiecare luna si/sau fractiune de luna de intarziere, incepand cu data de intai a lunii urmatoare celei in care acestea aveau termene de plata. De exemplu, in cazul unei obligatii bugetare cu termenul de plata stabilit la data de 25 martie, daca suma a fost achitata intre 1 aprilie - 30 aprilie se datoreaza penalitatea de intarziere corespunzatoare unei luni, iar daca se achita in perioada 1 mai - 31 mai se datoreaza penalitatea de intarziere corespunzatoare pentru doua luni si asa mai departe.
3.2. Penalitatile de intarziere prevazute la pct. 3.1 se aplica si obligatiilor bugetare neachitate din anii precedenti, aflate in sold la data de 31 decembrie 2000 si neachitate la data de 31 septembrie 2001, precum si obligatiilor bugetare datorate si neachitate in perioada 1 ianuarie 2001 - 30 septembrie 2001.
3.3. Penalitatea de intarziere nu inlatura obligatia de plata a majorarilor de intarziere si a penalitatilor pentru nevarsarea de catre platitori a sumelor retinute la sursa.
4. Referitor la art. 87, astfel cum a fost modificat prin Ordonanta Guvernului nr. 26/2001
Sumele platite in plus de contribuabil sau cele de rambursat ori de restituit, dupa caz, prevazute la pct. 1.1, se compenseaza cu obligatii fiscale si nefiscale catre bugetul de stat, in ordinea prevazuta la art. 8 din Ordonanta Guvernului nr. 11/1996, modificata prin Ordonanta Guvernului nr. 26/2001.
Majorarile de intarziere datorate pentru neplata in termen a obligatiilor bugetare, precum si majorarile datorate pe perioada inlesnirilor la plata se achita in acelasi cont bugetar in care se face plata debitului care le-a generat. Penalitatile de intarziere si penalitatile datorate pentru neplata obligatiilor retinute la sursa se achita in contul bugetar 20.22.01.03 "Venituri din amenzi si alte sanctiuni aplicate, potrivit legii".
Unitatea fiscala ......................
Str. ...................... nr. .......
privind calculul majorarilor de intarziere si al penalitatilor de intarziere
In temeiul art. 13 din Ordonanta Guvernului nr. 11/1996 privind executarea creantelor bugetare, aprobata si modificata prin Legea nr. 108/1996, cu modificarile si completarile ulterioare, pentru neachitarea la scadenta a obligatiilor bugetare in sarcina debitorului ............................... din localitatea ...................., str. ................. nr. ......., bl. ....., sc. ......, ap. ........., cod numeric personal/cod fiscal ..................., s-au calculat pentru perioada ........................ urmatoarele majorari de intarziere:
Natura Suma Scadenta Majorari de Penalitati de Penalitati calculate
obligatiei datorata intarziere intarziere pentru nevirarea
ugetare calculate calculate sumelor calculate si
pana la pana la retinute la sursa
data de*): data de:
A. Pentru debitele restante la data de 31 decembrie a anului precedent:
B. Pentru obligatiile bugetare cu termene de plata in anul curent:
In conformitate cu prevederile art. 4 din Ordonanta Guvernului nr. 11/1996 privind executarea creantelor bugetare, aprobata si modificata prin Legea nr. 108/1996, cu modificarile si completarile ulterioare, prezentul inscris constituie titlu de creanta.
Va invitam ca, in termen de 15 zile de la primirea prezentului proces-verbal, care constituie si instiintare de plata, sa achitati sumele mentionate la pct. B sau sa faceti dovada platii acestora.
Sef serviciu evidenta,
*) Majorarile de intarziere se vor calcula in continuare pana la data platii inclusiv, utilizandu-se cota de ....% .
(Se va adapta corespunzator de catre fiecare creditor bugetar.)
Denumirea contribuabilului ..........
Str. .................... nr. .......
privind impozitele, taxele si contributiile si alte venituri bugetare, neachitate din anii precedenti, aflate in sold la data de 31 decembrie 2000 si neachitate pana la data de 30 septembrie 2001, inclusiv majorarile de intarziere evidentiate contabil, pe ani fiscali
Denumirea Simbol Sold la Scadenta Sume Sume Majorari
impozitului, bugetar data de soldului neachitate esalonate de
taxei, 31 la data de intarziere
contributiei, decembrie 30 *) ......
venitului 2000 septembrie *) ......
A. Taxa pe ....... ....... ....... *) ......
valoarea ....... ....... *) ......
adaugata ....... ....... *) ......
*) ......
B. Impozit pe
salarii si pe
C. Impozit pe profit
D. Accize
E. Impozit la
titeiul si la
F. Taxa pe jocurile
G. Impozit pe
H. Impozit pe
nerezidente,
retinut de
platitorii de
I. Impozit pe
veniturile din
a drepturilor de
J. Impozit pe
veniturile sub
forma de dobanzi
K. Impozit pe
obtinute din
asupra valorilor
mobiliare si
L. Varsaminte din
M. Fond special
tehnologice la
(Ordonanta de
urgenta a
nr. 32/2001)
Declar pe propria raspundere ca debitele cuprinse in aceasta declaratie-inventar sunt corecte si complete.
*) Aferente sumelor restante.
*) Aferente sumelor achitate cu intarziere.
- Debitorii, cu exceptia persoanelor fizice, sunt obligati sa intocmeasca si sa depuna pana la data de 15 noiembrie 2001 Declaratia-inventar privind impozitele, taxele si contributiile si alte venituri bugetare, neachitate din anii precedenti, aflate in sold la data de 31 decembrie 2000 si neachitate pana la data de 30 septembrie 2001, inclusiv majorarile de intarziere evidentiate contabil, pe ani fiscali.
- Declaratia-inventar se depune la organele teritoriale ale Ministerului Finantelor Publice la care acestia sunt inscrisi ca platitori de impozite si taxe, iar in situatia debitorilor din categoria contribuabili mari acestea se vor depune la directiile generale ale finantelor publice judetene sau la Directia de administrare mari contribuabili din cadrul Directiei generale a finantelor publice a municipiului Bucuresti, dupa caz.
- Declaratia-inventar se poate depune la organele teritoriale ale Ministerului Finantelor Publice si in format electronic.
- Declaratia-inventar cuprinde, pentru fiecare impozit, taxa, contributie sau alt venit bugetar, debitele restante aflate in sold, pe ani fiscali, impreuna cu majorarile de intarziere aferente si evidentiate contabil, precum si majorarile de intarziere datorate si calculate pe propria raspundere pentru sumele achitate cu intarziere, care nu figureaza ca debite restante.
Obligatiile restante catre bugetul de stat, care figureaza in sold la data de 31 decembrie 2000, vor fi cele evidentiate in anexa "Impozite, taxe si alte obligatii datorate si varsate" la bilantul contabil incheiat la data de 31 decembrie 2000, respectiv coloana 1 minus coloana 3 sau coloana 4 plus coloana 5.
Soldul fiecarui cont referitor la obligatiile catre bugetul de stat din balanta de verificare incheiata la data de 31 decembrie 2000 va trebui sa se regaseasca la una sau mai multe pozitii din aceasta declaratie-inventar, defalcat pe scadente incepand cu ultima scadenta din anul 2000 si mergand in urma, pe scadente, pana la justificarea intregului sold al contului.
Sumele trecute pe scadente vor trebui sa corespunda cu declaratiile inventar depuse, iar in cazul in care in sold figureaza si diferente stabilite prin acte de control ale organelor competente, aceste sume se vor evidentia in subsolul declaratiei inventar, indicandu se numarul si data procesului verbal prin care s au stabilit, defalcat pe surse de venituri ale bugetului de stat.
Totalul sumelor neachitate la data de 30 septembrie 2001 din declaratia inventar trebuie sa fie mai mic sau cel mult egal cu soldul debitor la data de 31 decembrie 2000.
COMENTARII la Ordinul 2103/2001
Momentan nu exista niciun comentariu la Ordinul 2103 din 2001
Alte acte pe aceeaşi temă cu Ordin 2103/2001

References: articolul 3

Articolul 3
 articolul 1

Articolul 3
 articolul 1
 articolul 2

Articolul 1